محمود ممدانی

پروفیسر محمود ممدانی ہندوستانی نژاد یوگینڈا کے معلم، مصنف اور سیاسی تجزیہ کار ہیں۔

 حالات زندگی 
محمود ممدانی 23 اپریل 1946ء کو بمبئی ہندوستان میں پیدا ہوئے۔ وہ مشرقی افریقی اور جنبوی افریقی آبا و اجداد کی تیسری نسل میں سے ہیں۔ 1962ء میں جب یوگنڈا نے برطانیہ سے آزادی حاصل کی تو ممدانی کو امریکی حکومت کی طرف سے سکالرشپ کی پیشکش ہوئی جسے انھوں نے قبول کیا۔ انھوں نے 1967ء میں یونیورسٹی آف پیٹرز برگ سے بی اے کی ڈگری حاصل کی۔ 1974ء میں ہارورڈ یونیورسٹی سے پی ایچ ڈی کیا۔ یہاں انھوں نے ایک طلبہ تحریک میں بھی حصہ لیا جس کا مقصد تعلیمی فیسوں میں کمی کروانا تھا۔

تعلیم مکمل ہونے پر وہ وطن واپس آئے تو اس وقت کے آمر عیدی امین نے انھیں جلاوطن کر دیا۔ وہاں سے نکلنے کے بعد محمود ممدانی سیدھے برطانیہ گئے۔ پھر انھیں تنزانیہ کی درالسلام یونیورسٹی میں ملازمت مل گئی۔ جب عیدی امین کا تختہ الٹ دیا گیا تو محمود ممدانی واپس یوگنڈا آ گئے۔ یہاں انھوں نے تعلیم بالغان کا ایک پروگرام شروع کر دیا۔ بعد ازاں وہ کمپالا کی مکریر یونیورسٹی میں ملازمت اختیار کی۔

ان دنوں وہ امریکا میں کولمبیا یونیورسٹی کے بشریات اور سیاسیات کے شعبہ جات میں تدریسی خدمات سر انجام دے رہے ہیں۔ وہ کولمبیا انسٹی ٹیوٹ آف افریقین سٹڈیز کے ڈائریکٹر ہیں اور کونسل فار ڈیویلپمنٹ آف سوشل ریسرچ ان افریقہ کے سربراہ بھی ہیں۔

محمود ممدانی کو افریقہ کی تاریخ، سیاسیات اور اس کے بین الاقوامی تعلقات پر ملکہ حاصل ہے۔ ان موضوعات پر تحقیقی کام کرنے پر انھیں متعدد ایوارڈ بھی حاصل ہو چکے ہیں۔ وہ انگریزی زبان کے علاوہ فرانسیسی، یوگینڈا، گجراتی، ہندی، پنجابی، سواحلی اور اردو زبانوں پر بھی عبور رکھتے ہیں۔ محمود ممدانی کی شائع شدہ کتابوں میں اچھے اور برے مسلمان، امریکا سرد جنگ اور دہشت کی جڑیں، جب مظلوم قاتل بنتے ہیں۔ بحران اور تعمیر نو افریقی تناظر میں یوگنڈا میں سیاست اور طبقاتی تقسیم اور شہرت اور مہاجرت تک شامل ہیں۔

 حوالہ جات 

زمرہ:اکیسویں صدی کے بھارتی سائنس دان
زمرہ:انڈین اکیڈمک کے ایڈمنسٹریٹر
زمرہ:بھارتی سیاسی سائنسدان
زمرہ:بقید حیات شخصیات
زمرہ:بیسویں صدی کے بھارتی سائنس دان
زمرہ:بیسویں صدی کے بھارتی غیر افسانوی مصنفین
زمرہ:جامعہ پٹسبرگ کے فضلا
زمرہ:سیاسی مبصرین
زمرہ:فلیچر اسکول بمقام ٹفٹس یونیورسٹی کے فضلا
زمرہ:گجراتی شخصیات
زمرہ:ممبئی کے اسکالر
زمرہ:ممبئی کے مصنفین
زمرہ:ہارورڈ یونیورسٹی کے فضلا
زمرہ:یوگنڈائی سیاسی سائنسدان
زمرہ:یوگنڈائی غیر افسانوی مصنفین
زمرہ:یوگنڈائی مسلم
زمرہ:1946ء کی پیدائشیں